Kristin Skogheim

Kristin Janette Skogheim (født 1970) er en norsk skuespiller, komiker, manusforfatter, interiørdesigner og programleder på TV 2, kjent som medlem av komikertrioen Melonas.

Skogheim har skrevet manus til flere filmer og TV-serier. Blant disse er novellefilmen Nora i Ekko av Ibsen-serien, som ble vist på NRK våren 2006. Hun var også manusforfatter til barnefilmen Knerten i knipe fra 2011, og redaktør for programmet Underholdningsavdelingen på NRK og komiserien Neste sommer på TVNorge.

Hun ble ansatt i TV 2 i november 2007 hvor hun var programleder for I de beste familier samt Skogheims på TV 2. For Skogheims vant hun klassen beste kvinnelige programleder under Gullruten 2009. Utover høsten 2009 var også hun blant annet med i konkurransen Camp Senkveld i programmet Senkveld med Thomas og Harald på TV 2. I 2010 og 2012 var Kristin Skogheim programleder for Skogheim flytter inn på TV 2.

Skogheim kommer fra Seljord, men er bosatt i Oslo. Kristin Skogheim var i 1998–1999 gift med Kristopher Schau og ble senere gift med Lars Gudmestad. Hun er også mor til rapperen Sverre Skogheim Gudmestad alias Pus, som er medlem av rapgruppen Undergrunn.

 Filmografi 
ÅrUtgivelseRollenavnUtgivelsestype2015OkkupertIngvild Friis, Justis- og BeredskapsministerTv-serie2010-2012Skogheim flytter innSeg selvTv-serie2010AsfaltengleneAbrahamsenSpillefilm2009SkogheimsSeg selvTV-serie2008Kurt blir grusomStemmeAnimasjonsfilm2002–2006MelonasDiverse rollerTv-serie2005PitbullterjeAstrid, Jims morFilm2005ØnskebrønnenIngrid, Rasmus sin morKortfilm2002Folk flest bor i Kina - HeimatMarionKortfilm2001AmatøreneHelles søsterFilm2001Fox GrønlandMarianne MikkelsenTv-serie2001IngenmannslandLinnKortfilm2006De 7 dødssyndene - Grådighet?Kortfilm1999TvTvEirin SædbergTv-serie1996OffshoreSolveig Dokken BjerkeTv-serie

 Nominasjoner 
Skogheim ble nominert i kategorien for Årets kvinnelige skuespiller for rollen som Astrid, Jims mor, i Pitbullterje i Amandaprisen i 2006.
I 2009 vant Skogheim Gullruten for Årets kvinnelige programleder med TV-serien Skogheims på TV 2. 

Referanser

 Eksterne lenker 


Kategori:Norske TV-programledere
Kategori:Norske skuespillere
Kategori:Norske komikere
Kategori:Norske manusforfattere
Kategori:Programledere for TV 2
Kategori:Vinnere av Gullruten for beste programleder
Kategori:Personer fra Seljord kommune